Navnet «Dalejunkeren» fikk den angivelige Nils Sture først i Peder Svarts krønike fra omkring 1560. Av sine motstandere ble han anklaget for egentlig å ha vært en husmannssønn ved navn Jöns Hansson. Denne bedømmelsen ble også godtatt av senere historikere, som lenge anså Dalejunkeren for å ha vært en frekk bedrager. Ludvig Daae finner det «uforklarlig og kun lidet stemmende med den Fru Inger almindeligviis tillagte Klogskab» at fru Inger til Austrått hadde innlatt seg med en slik forbryter.